གཏོགས་པར། །ལོག་འདྲེན་བར་གཅོད་བགེགས་རྣམས་ཕྱིར་དེངས་ཤིག །ཨོཾ་སུམྦྷ
ནི་སུམྦྷ་སོགས་བརྗོད།
278

རྟ་མཆོག་རོལ་བ་གསང་སྒྲུབ་ཀྱི་སྒྲུབ་ཐབས་པད་རག་འཕྲེང་བའི་ཆོག་བསྒྲིགས་དངོས་གྲུབ་མྱུར་སྩོལ་བཞུགས།
སྲུང་འཁོར་ནི། ཧཱུཾ་རྡོ་རྗེ་གཏུམ་པོ་རི་རབ་རྩེ་བརྒྱད་ནས། །འབར་བའི་
ལྷ་ཆེན་དབང་ཆེན་བཀའ་སྟེང་དུ། །ཤིན་ཏུ་གཏུམ་དྲག་ཁྲོ་རྒྱལ་འཇིགས་པའི་
གཟུགས། །སྐུ་ལས་ཁྲོ་ཚོགས་མཚོན་ཆའི་འོད་ཟེར་འབར། །སྐུ་གསུང་ཐུགས་ཀྱི་
དཀྱིལ་འཁོར་ཆེན་པོ་འདིར། །བདུད་སྡེ་དཔུང་བཅས་འདའ་བར་མ་བྱེད་ཅིག །
ཨོཾ་ཧྲཱིཿཔདྨནྟ་ཀྲྀཏ་བཛྲ་ཀྲོ་དྷ་ཧ་ཡ་གྷི་ཝ་གནོད་བྱེད་གདོན་བགེགས་ཐམས་ཅད་་་
ཧུ་ལུ་ཧུ་ལུ་ཧཱུྃ་ཕཊ། བཤགས་པ་ནི། ཨོཾ་བཛྲ་ས་མཱ་ཡ་ཛཿ ཧཱུཾ་བདག་གིས་དང་པོ་བྱང་
ཆུབ་སེམས་བསྐྱེད་ནས། །གྲུབ་པའི་རིག་འཛིན་དབང་ཕྱུག་གོ་འཕང་དུ། །ཡི་དམ་
ལྷ་དང་རྡོ་རྗེ་སློབ་དཔོན་ལ། །འདའ་བར་མི་བྱ་བསྲུང་བར་དམ་བཅས་ཏེ། །ལས་
ངན་དབང་གྱུར་སྐྱེ་བོ་བདག་འདྲ་བ། །འདོད་ཆགས་ཞེ་སྡང་གཏི་མུག་དབང་དུ་
གྱུར། །རྩ་བ་ཡན་ལག་ཉམས་ཆག་མ་ལུས་པ། །མཐོལ་ཞིང་བཤགས་སོ་ཚངས་
པའི་དངོས་གྲུབ་སྩོལ། །པདྨ་ཧེ་རུ་ཀའི་ཡིག་བརྒྱ་བརྗོད། བྱིན་འབེབས་ནི། ཆོས་སྐུ་འགྱུར་
བ་མེད་པའི་ངང་ཉིད་ལས། །ལོངས་སྐུ་རྟ་མགྲིན་ཁྲོ་བོའི་ལྷ་ཚོགས་ཀྱིས། །གནས་
མཆོག་འདི་རུ་བྱིན་ཆེན་མྱུར་ཕོབས་ལ།
།རྣལ་འབྱོར་བདག་ལ་དབང་བསྐུར་
དངོས་གྲུབ་སྩོལ། །ས་མ་ཡ་ཨ་བེ་ཤ་ཡ་ཨ་ཨ། བདག་དང་མདུན་གྱི་སྒྲུབ་གཏོར་ཚིག་གཅིག་
གིས་ལྷན་དུ་གསལ་གདབ་པ་ནི། ། ཆོས་ཐམས་ཅད་ངོ་བོ་ཀ་ནས་དག་པ་སྤྲོས་པའི་མཐའ་
ལས་འདས་པ་སྐྱེ་འགག་གནས་གསུམ་དང་བྲལ་བའི་རང་བཞིན་ལྷུན་གྲུབ་འདུ་་་
མ་བྱས་པ། ལོངས་སྤྱོད་རྫོགས་པའི་སྐུ་གདངས་འགགས་པ་མེད་པ་ཐུགས་རྗེ་སྤྲུལ་
བའི་སྐུ་ཆུ་ལས་ཉ་ལྡང་བ་ལྟ་བུའི་ཚུལ་དུ་སྣ་ཚོགས་པདྨའི་ལྟེ་བར་ཉི་མའི་དཀྱིལ་་
འཁོར་གྱི་དབུས་སུ་རང་གི་རིག་པ་བཅོམ་ལྡན་འདས་ཁྲོ་བོའི་རྒྱལ་བོ་རྟ་མཆོག་་་་
རོལ་བ་པདྨ་རཱ་གའི་ལྷུན་པོ་ལ་ཉི་མ་འབུམ་གྱིས་འཁྱུད་པ་ལྟར་དམར་ཞིང་
འཚེར་ལ་ཞལ་གསུམ་ཕྱག་དྲུག་པ། གཡས་ཞལ་ལྗང་གུ། གཡོན་ཞལ་དཀར་པོ།
279

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དབུས་ཞལ་དམར་པོ། ཞལ་རེ་རེ་ལ་དམར་ལ་ཟླུམ་པའི་སྤྱན་གསུམ་སྡང་མིག་ཏུ་
བགྲད་པ། ཞལ་གདངས་ཤིང་མཆེ་བ་བཞི་གཙིགས་པ། ལྗགས་འདྲིལ་ཞིང་ཧ་ཧ་
དང་ཧཱུཾ་ཧཱུཾ་དང་ཕཊ་ཕཊ་ཀྱི་སྒྲ་ཆེན་པོ་འབྲུག་ལྟར་སྒྲོག་པ། སྨིན་མ་དང་སྨ་ར་
དབུ་སྐྲ་ཁམ་སེར་གྱེན་དུ་བརྫེས་པ། དབུ་རེ་རེའི་སྟེང་ན་རྟ་མགོ་ལྗང་ནག་ཞུར་
དཀར་པོ་ཕྲུ་ཕྲུ་སེར་པོ་རྔོག་མ་དམར་པོ་ཁ་གདངས་ཤིང་རྟ་སྐད་འཚེར་བ། རྔོག་
མའི་གསེབ་ནས་མེ་སྟག་འཕྲོས་པས་སྟེང་ཚངས་པའི་འཇིག་རྟེན་ནས་འོག་་་་་
དབང་ཆེན་གསེར་གྱི་ས་གཞིར་ཐུག་གི་བར་མེའི་རྭ་གུར་གྱིས་འགེངས་པ། ཕྱག་
གཡས་ཀྱི་དང་པོ་ན་རྡོ་རྗེ། གཉིས་པ་ན་ཁ་ཊཱཾ་ག་མི་མགོ་སུམ་བརྩེགས་ཀྱི་སྟེང་ན་
རྩེ་གསུམ་གྱིས་མཚན་པ། གསུམ་པ་ན་རལ་གྲིའི་ཡུ་བ་རང་ལ་བསྟན་པ། གཡོན་
གྱི་དང་པོས་སྡིགས་མཛུབ། གཉིས་པ་ན་མདུང་ཐུང་། གསུམ་པ་ན་རྒྱུ་མའི་ཞགས་
པ་བསྣམས་པ། གླང་ཆེན་གྱི་ཀོ་རློན་དང་། ཞིང་ཆེན་གྱི་གཡང་གཞིས་སྟོད་
གཡོགས་པ། སྟག་གི་པགས་པའི་ཤམ་ཐབས་ཅན། མི་མགོ་སྐམ་པོ་ལྔ་ལྔས་དབུ་
རྒྱན་དང་རློན་པ་ལྔ་བཅུས་དོ་ཤལ་བྱས་པ། ཁྲག་གི་ཐིག་ལེ། ཞག་གི་སོར་རིས།
ཐལ་ཆེན་གྱི་ཚོམ་བུས་བྱུགས་པ། མི་སྐྲའི་ཚངས་སྐུ་དང་རུས་པའི་རྒྱན་དྲུག་གིས་
བརྒྱན་པ་ཞབས་གཡས་བཞི་བསྐུམས་ཤིང་གཡོན་བཞི་བརྐྱངས་པས་ཀླུ་བརྒྱད་ཀྱི་
ངོ་བོ་སྦྲུལ་བརྒྱད་བརྫེས་པ། སྒེག་ཅིང་དཔའ་བ། འཇིགས་སུ་རུང་བ་རྒོད་དང་
གཤེ་དང་སྙིང་རྗེ་རྔམ་པ་འབར་ཁྲོ་ཞི་བ་སོགས་གར་དགུའི་ཉམས་དང་ལྡན་པ།
ཡེ་ཤེས་ཀྱི་མེ་དཔུང་འབར་བའི་ཀློང་ན་བཞུགས་པའི་མགུར་གྱི་བུམ་པ་ནས་
ཞབས་ཀྱི་ལོང་བུ་ཡན་ཆད་ཁྲོ་ཆུང་ཚོན་གང་བ་སྡང་མིག་ཏུ་བལྟ་བ། ཁ་གདངས་
ཤིང་མཆེ་བ་གཙིགས་པ། བྱེ་ཕྲུག་ཕྱག་སྦུག་ཏུ་བཅུག་པ་ལྟར་ཁ་བས་མིག་ཆེ་བའི་
ཁྲོ་ཆུང་གིས་གཏམས་པ། ལྷ་ཐམས་ཅད་ཀྱི་ཞལ་ནས་སྔགས་ཀྱི་སྒྲ་དང་འོད་ཟེར་
280

རྟ་མཆོག་རོལ་བ་གསང་སྒྲུབ་ཀྱི་སྒྲུབ་ཐབས་པད་རག་འཕྲེང་བའི་ཆོག་བསྒྲིགས་དངོས་གྲུབ་མྱུར་སྩོལ་བཞུགས།
ཡར་འཕྲོས། དུས་གསུམ་གྱི་སངས་རྒྱས་ཞི་ཁྲོའི་ལྷ་ཚོགས་རྣམས་ཀྱི་ཞིང་ཁམས་
ཁྱབ། འདོད་པའི་ཡོན་ཏན་ལྔ་ལ་སོགས་པའི་ཟག་པ་མེད་པའི་མཆོད་པས་ཐུགས་
རྒྱུད་མཉེས། བྱིན་རླབས་རྣམས་ཚུར་བསྡུས་བདག་ལ་ཐིམ་པས་སྡིག་སྒྲིབ་ནད་
གདོན་བར་ཆད་ཐམས་ཅད་སྦྱངས། ཡི་དམ་གྱི་ལྷ་དངོས་དང་ཁྱད་པར་མེད་པའི་
ནུས་པ་ཐོབ། སྔགས་ཀྱི་སྒྲ་དང་འོད་ཟེར་མར་འཕྲོས། མནར་མེད་སོགས་ངན་
སོང་གསུམ་དང་བདེ་འགྲོའི་སེམས་ཅན་རྣམས་ལ་ཕོག ཚ་གྲང་བཙོ་སྲེག་བཀྲེས་
སྐོམ་གླེན་ལྐུགས་འགྱུར་བ་དང་འདུ་བྱེད་ཀྱི་སྡུག་བསྔལ་ཐམས་ཅད་སྦྱངས་ཏེ་་་་་
བདེ་བ་ལ་བཀོད། བ་སྤུ་ཉག་མ་རེ་རེའི་རྩ་བ་ན་རྟ་མགྲིན་དཔག་ཏུ་མེད་པ་དང་།
སྔགས་ཀྱི་སྒྲ་དང་འོད་ཟེར་འཕྲོས་རྒྱལ་འགོང་དམ་སྲི་སོགས་གནོད་བྱེད་སྡེ་་
བརྒྱད་འབྱུང་བོ་བྱད་མ་རྦོད་གཏོང་དང་བཅས་པར་ཕོག མགར་གྱི་སོལ་མལ་དུ་
རྩ་སྦུར་བབས་པ་བཞིན་གནོད་བྱེད་དགྲ་བགེགས་ཐམས་ཅད་རང་སྲོག་རང་
གིས་བཅད་པ་ལྟར་སྐྲག་དངངས་རེངས་བརྒྱལ་ཏེ་ཐལ་བར་བུན་བུན་སོང་། ལྷག་
མ་རྣམས་ཀྱང་སྟོང་གསུམ་གྱི་འཇིག་རྟེན་དུའང་བསྡད་པའི་དབང་མེད་པར་
བརླག་པར་གྱུར་པར་བསམས་ལ། ཨོཾ་ཧྲཱིཿཔདྨནྟ་ཀྲྀཏ་བཛྲ་ཀྲོ་དྷ་ཧ་ཡ་གྷི་ཝ་ཧུ་ལུ་ཧུ་ལུ་
ཧཱུཾ་ཕཊ། ཅེས་ཅི་ནུས་བཟླ། བསྙེན་པ་སོང་ནས་རྩ་སྔགས་གཤམ་དུ་དབང་དུ་བསྡུ་སྔགས། ཨོྃ་བཛྲ་
དུན་བྷྱོཿཏྲིག་ནན་ཛཿཛཿ ས་མ་ཡ་སྟཱཾ། ལས་སྔགས། ས་མ་ཡ་ཛཿ ས་མ་ཡ་བཟློག ས་མ་
ཡ་བྷྱོཿ། ས་མ་ཡ་གཏུབས། ས་མ་ཡ་བྱེར། ས་མ་ཡ་རྦད། ས་མ་ཡ་རྦད་རྦུད་ཕཊ་ཡ།
འབྱུང་བོ་མ་ར་ཡ་ཛཿཛཿ རྣམས་སྦྲེལ་ནས་ཉེར་གཅིག་བཟླ། མི་དམིགས་པའི་ངང་ནས་ལྷར་ལངས་
ཏེ། དགེ་བ་འདི་ཡིས་མྱུར་དུ་བདག་སོགས་བསྔོ་སྨོན་ཤིས་བརྗོད་བྱ། ཞེས་དང་གཞན་ཡང་ཀུན་
མཁྱེན་ལྔ་པས་རྒྱུན་གྱི་ཉམས་ལེན་ལ་གཏོར་མ་འབུལ་མི་དགོས་ཤིང་བསྙེན་པ་ལ་དགོས་པའི་གསལ་ཁ་མ་་་་
བྱུང་ཡང་། དབང་ཆོག་ཏུ་སྤྱན་འདྲེན་མཆོད་བསྟོད་བཤད་པའི་ཤུགས་ལ་དོན་གྱིས་ཐོབ་པས་བྲིས་འབུར་གྱི་
281

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རྟེན་དང་སྒྲུབ་གཏོར་རྟ་མགོ་ཅན་བཀོད་པའི་མདུན་དུ་རྩ་བ་གསུམ་དང༌། གཞི་བདག་གཏོར་མ། སྨན་རཀ་
བཤམས། བདག་བསྐྱེད་ཀྱི་སྒྲུབ་ཐབས་འདོན་པའི་དུས། མདུན་བསྐྱེད་གསལ་འདེབས་པའམ། དེ་ཙམ་བློས་
མ་ལྕོགས་ན་ཐུན་མཚམས་སུ་མཆོད་རྫས་བྱིན་གྱིས་བརླབས་པ་ནི། ཞེས་གསུངས་པ་ལྟར། ཧྲཱིཿདམ་ཚིག་
གསང་བའི་དཀྱིལ་འཁོར་འདིར། །དངོས་འབྱོར་ཡིད་སྤྲུལ་མཆོད་པའི་ཚོགས། །
ཕྱི་ནང་གསང་བའི་མཆོད་སྤྲིན་རྣམས།
བཞེས། །ཨོཾ་བཛྲ་པུཥྤ་ཨཱཿཧཱུྃ་ནས་ཤཔྟའི་བར་དང༌། ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿ
ཛཿ ཨོཾ་ཨཱཿཧཱུྃ་མ་ཧཱ་བ་ལིཾ་ཏ་ཧཱུྃ་ཧྲཱིཿཋ ཨོཾ་ཨཱཿཧཱུྃ་མ་ཧཱ་རཀྟ་ཧཱུཾ་ཧྲཱིཿཋ ལན་གསུམ་རེ་
བརྗོད། མདུན་བསྐྱེད་ཀྱི་རྟེན་རྣམས་སྔར་བདག་བསྐྱེད་ཀྱི་སྐབས་ལྷན་ཅིག་ཏུ་གསལ་འདེབས་མ་བྱས་ཚེ་
།ཐུགས་དམ་བསྐང་ཕྱིར་འབུལ་གྱིས་
སྔར་བདག་བསྐྱེད་ལྟར་སླར་མངོན་རྟོགས་ཆོས་ཐམས་ཅད་ནས། ཁྲོ་ཆུང་གིས་གཏམས་པའི་
བར་བཏོན་ཏེ་སྐབས་འདིར་གསལ་བཏབ་ལ། སྤྱན་དྲངས་པ་ནི། ཧྲཱིཿདམ་ཚིག་ཆེན་པོའི་དུས་ལ་
བབ། །བདེ་ཆེན་དབང་དྲག་རོལ་བ་ཡི། །བསྐལ་བའི་མེ་དཔུང་འབར་ཀློང་ནས། །
དབང་གི་རྒྱལ་བོ་གཤེགས་སུ་གསོལ། །ཨོཾ་ཧ་ཡ་གྷི་ཝ་ཨེ་ཧྱ་ཧི། ཛཿཧཱུྃ་བཾ་ཧོཿས་བསྟིམ།
བཞུགས་གསོལ་ནི། དྷཱིཿསྤྲོས་བྲལ་བདེ་ཆེན་གཞལ་ཡས་དམ་པ་འདིར། །རྟེན་དང་
གཉིས་མེད་ངང་དུ་བསྒྲུབ་སླད་དུ། །དྲེགས་པ་འཇོམས་ཤིང་སྲིན་པོ་འདུལ་བའི་
ལྷ། །རྔམ་བརྗིད་འགྱིང་བའི་ཚུལ་གྱིས་བཞུགས་སུ་གསོལ། །ཨོཾ་ཧ་ཡ་གྷི་ཝ་ས་མ་ཡ་
ཏིཥྛཿལྷན། ཕྱག་ནི། ཨ་ཏི་བུ་ཧོཿཔྲ་ཏཱི་ཙྪ་ཧོཿཨ་ལ་ལ་ཧོཿ ཉེར་སྤྱོད་ཕྱི་ནང་འབུལ་བ་ནི། ཧྲཱིཿ
དབང་ཆེན་གསང་བའི་དཀྱིལ་འཁོར་དུ། །བདུག་སྤོས་མེ་ཏོག་མར་མེ་དྲི། །ཞལ་
ཟས་སིལ་སྙན་མཆོད་པའི་སྤྲིན། །སྣང་སྲིད་མཆོད་པར་འབུལ་གྱིས་བཞེས། །ཨོཾ་
བཛྲ་པུཥྤ་ནས་ཤཔྟ་པྲ་ཏཱི་ཙྪ་སྭཱཧཱ། ཧྲཱིཿདབང་ཆེན་གསང་བའི་དཀྱིལ་འཁོར་དུ། །
དབང་བོ་སྣ་ལྔའི་མེ་ཏོག་དང༌། །གསུར་ཆེན་བདུག་སྤོས་དྲི་ཡིས་མཆོད། །ཞུན་
ཆེན་སྣང་གསལ་མར་མེ་དང་། །རྡོ་རྗེ་དྲི་ཆུ་བྱུགས་པས་མཆོད། །བདུད་རྩི་དྲི་ཆེན་
282

རྟ་མཆོག་རོལ་བ་གསང་སྒྲུབ་ཀྱི་སྒྲུབ་ཐབས་པད་རག་འཕྲེང་བའི་ཆོག་བསྒྲིགས་དངོས་གྲུབ་མྱུར་སྩོལ་བཞུགས།
ཞལ་ཟས་དང་། ། །རྐང་གླིང་ཐོད་པའི་རྔ་སྒྲས་མཆོད། །དུག་གསུམ་སྐུ་གསུང་
ཐུགས་གསུམ་དང༌། །དུག་ལྔ་ཡེ་ཤེས་ལྔ་རུ་མཆོད། །སྣང་སྲིད་ཕྱག་རྒྱ་བཞི་རུ་
མཆོད། །མ་ཧཱ་པཉྩ་པཱུ་ཛ་ཧོཿ སྨན་གཏོར་རཀྟ་འབུལ་བ་ནི། ཧྲཱིཿརྩ་བརྒྱད་སྟོང་སྦྱར་
བདུད་རྩི་ཨ་མྲྀ་ཏ། །དུག་ལྔ་གནས་གྱུར་ཡེ་ཤེས་སྒྲུབ་པའི་རྫས། །རོ་མཆོག་ཡོན་
ཏན་ཀུན་དང་ལྡན་པ་འདི། །གསོལ་ཞིང་མཆོད་དོ་འགྲོ་བའི་དོན་དུ་བཞེས། །
སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋ། །ཆོས་སྐུ་སྣང་མཐའ་ལོངས་སྐུ་པདྨ་དབང་།
པད་འབྱུང་གཏེར་སྟོན་གོང་རི་པ། །ཆོས་ཀྱི་སེང་གེ་གཉན་སྟོན་ཆེན་པོ་ལ། །རྩ་
བརྒྱད་སྟོང་སྦྱར་བདུད་རྩིའི་མཆོད་པ་འབུལ། །སརྦ་པཉྩ྾། །ཆོས་རྗེ་སྟོན་པ་
གཙང་མ་ཤངས་སྟོན་དང༌། །རྒྱལ་མཚན་འབུམ་པ་ཁྱུང་བོ་ཚུལ་ཁྲིམས་མགོན། །
སངས་རྒྱས་སེང་གེ་སངས་རྒྱས་རྡོ་རྗེ་ལ། །རྩ་བརྒྱད་སྟོང་སྦྱར྾། །སརྦ་པཉྩ྾། །
ཐར་བ་དཔལ་བཟང་སངས་རྒྱས་རྣམ་རྒྱལ་རྗེ། །ཚར་ཆེན་ཀུན་མཁྱེན་མཁྱེན་བརྩེ་
།སྤྲུལ་སྐུ་
དབང་རབ་ཞབས། །བཀའ་འགྱུར་པ་དང་བསོད་ནམས་མཆོག་གྲུབ་ལ། །རྩ་
བརྒྱད་སྟོང་྾། །སརྦ་པཉྩ྾། །སླར་ཡང་ཁྱུང་བོ་ཚུལ་ཁྲིམས་མགོན་པོའི་ཞབས། །
ཐུགས་རྗེ་ཆོས་རྒྱལ་དོན་ཡོད་རྒྱལ་མཚན་དཔལ། །ཀུན་དགའ་རྒྱལ་མཚན་དགེ་
འདུན་རྒྱ་མཚོའི་སྡེར། །རྩ་བརྒྱད་སྟོང྾། །སརྦ་པཉྩ྾། །ཆོས་རྗེ་ཡོན་མཆོག་
བསོད་ནམས་རྒྱ་མཚོའི་དཔལ། །གྱི་རེ་ལྷ་བཙུན་དཔལ་འབྱོར་ལྷུན་གྲུབ་རྗེ། །ཆོས་
དབྱིངས་རང་གྲོལ་རྩ་བའི་བླ་མ་ལ། །རྩ་བརྒྱད་སྟོང྾། །སརྦ་པཉྩ྾། །དབང་དྲག་
ཁྲོ་རྒྱལ་རྟ་མཆོག་རོལ་བའི་ལྷ། །མ་དང་མཁའ་འགྲོ་དམ་ཅན་ཆོས་སྐྱོང་ཚོགས། །
གཏེར་གྱི་སྲུང་མ་ཡུལ་ལྷ་གཞི་བདག་ལ། །རྩ་བརྒྱད་སྟོང་སྦྱར་བདུད་རྩིའི་མཆོད་
པ་འབུལ། །སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋ། ཧྲཱིཿཕྱི་ནང་དམ་རྫས་གསང་བའི་གཏེར་
ཆེན་པོ། །སྣང་སྲིད་གཞི་བཞེངས་འདོད་ཡོན་རོ་མཆོག་སྤུངས། །ཤ་ཁྲག་དམར་
283

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དང་ཞག་གི་སྤྲིན་དུ་གཏིབས།
།དབང་ཆེན་རྟ་མཆོག་ཞལ་དུ་གསོལ་ཞིང་བཞེས། །
མ་ཧཱ་བྷ་ལིཾ་ཏ་ཁཱ་ཧི། ཧྲཱིཿདུག་གསུམ་རྩད་གཅོད་དགྲ་བགེགས་བསྒྲལ། །འཁོར་
འདས་མཉམ་རྫོགས་བྷནྡྷཪ་འཁྱིལ། །དུག་ལྔ་གནས་སུ་གཞོམ་པའི་ཕྱིར། །དབང་
ཆེན་རྟ་མཆོག་ཞལ་དུ་འབུལ། །མ་ཧཱ་རཀྟ་ཀཻ་ནི་རི་ཏི་ཁཱ་ཧི།
བསྟོད་པ་ནི། ཧྲཱིཿརྒྱལ་བ་ཀུན་གྱི་ཆོས་སྐུ་པདྨའི་གདུང༌། །ཆོས་རྗེ་འོད་
དཔག་མེད་པ་རྡོ་རྗེ་ཆོས། །སྤྱན་རས་གཟིགས་སྤྲུལ་ཧྲཱིཿལས་རྔམ་ཆེན་སྤྲུལ། །རྟ་
མགྲིན་རྟ་སྐད་བཞད་ལ་ཕྱག་འཚལ་ལོ། །དབང་ཆེན་ཀུན་འདུས་དབང་གི་རྒྱལ་
བོ་སྟེ། །དབང་གི་མདོག་དམར་བསྐལ་བའི་མེ་འདྲ་ལ། །དབང་ཆེན་རྔམ་བརྗིད་
ཉི་མ་འབུམ་གྱི་གཟི། །དབང་མཛད་དབང་གི་སྐུ་ལ་ཕྱག་འཚལ་ལོ།